Agter die gastehuis, waar ek bly, steek net die dennebome se punte, effens spookagtig, hier en daar deur die digte mis.
Ek hoor die veraf gerunnik van ‘n perd wat antwoord. “Die skim” draai sy kop in daardie rigting en dan verdwyn hy weer op ‘n galop in die misgordyn… asof hy net ‘n skim van my verbeelding was…
Kaapschehoop het ontstaan toe hoopvolle gouddelwers hulle rykdom kom soek het in die omgewing in 1882. Die goud en delwers is lankal weg maar die rykdom het agtergebly: hulle perde wat agtergelaat is se nageslag het die dorp se grootste trekpleister geword. Nog iets besonders is die baie skaars Blou Swaeltjie wat van ‘n ou mynskag ‘n broeiplek gemaak het.
Kaapschehoop is geleë langs die Berlin-woud in Mpumalanga. ‘n Mens kan staproetes aanpak wat wissel van twee tot vyf nagte. Die pragtige natuurskoon is die hele pad jou metgesel en natuurlik die wilde perde en, as jy gelukkig is, die Blou Swaeltjies.
Die dorpie loop oor van genoeg blyplek, ‘n paar eet-en drinkplekkies en kunswinkels. Verbasend vir so klein plekkie. Verblyf is beskikbaar van selfhelp tot pragtige gastehuise. Jy kan ook die hele dorpie uithuur vir jou troue en ewige trou sweer in die pragtige klein kapel.
Toe dit tyd raak vir my om te vertrek, draai ek my kar se neus huis toe. Die mis het weer soos ‘n knuskombers oor die vallei toegesak. Ek kyk vir oulaas in my truspieëltjie… maar die mis het die dorpie ingesluk asof dit nie werklik ooit daar was nie…
Baie mooi beskrywing. Ek kannie glo dat Kaapschehoop so verander het nie. Wat het van die Backpackers geword. Nl. No 1 Kruger straat?
Die kinders is konstant voor die TV of met hul neuse teen ’n selfoonskerm. Die gedruis en dampe van die verkeer maak jou kortasem nog voor jy by die werk uitkom. Saans is daar net kitsmaaltye wat in die oond gedruk word, want niemand het tyd vir regte kos kook nie. Selfs Wagter lê met leepogies op die voordeurmatjie in die hoop dat iemand hom vir ’n stappie sal neem, en jy kan nogal met sy lang gesig simpatiseer. Klink dit bekend?
Wel, dan is dit tyd vir ’n wegbreek, maar nie sommer enige sak-en-pak-affêre sal deug nie. As jy saam met jou gesin die skares wil vryspring, luilekker op ’n stoep wil kuier, en weer na aan die natuur wil voel, is dit plaas toe met julle! So, waarvoor wag jy? Kyk na hierdie pragtige plase met hope doendinge vir die hele gesin en bespreek sommer vandag nog jou vars-lug-vakansie deur LekkeSlaap, want dis mos lekke oppie plaas!
Wil jy ’n gesinsfoto tussen die kanola hê? Dan is hierdie Swartlandse koring- en veeplaas vir jou beskore! Bespreek dié ouwêreldse opstal vir jou gesin en laat jou hartlike gashere vir julle die daaglikse plaasaktiwiteite wys, of gaan op daguitstappies in die prentjiemooi Riebeekvallei.
Kom hou vakansie tussen die veldblomme in die Biedouwvallei, ’n prentjiemooi deel van die Cederbergstreek. Speel bordspeletjies saam met die kinders voor die kaggel, stap tot by die Enjo Amfiteater waar die plaas se drinkwater vandaan kom, of ontspan in die borrelbad langs die stoep. Jy kan selfs vir Woef saambring om saam met die kinders tussen die blomme te baljaar!
Doendinge op die plaas: Wandel langs die rivier en deur die boorde, vang vis en vaar op jou kano op die rivier, stoot die kinders in die swaaie op die perseel.
Hierdie prentjiemooi suiwelplaas buite Wildernis het die allerpragtigste kothuise wat elkeen oor die bos of die stroom uitkyk. Die jongspan kan die klimmuur en wandelpaadjies deur die welige bos geniet of kyk hoe die koeie gemelk word, terwyl ma en pa op ’n romantiese wandeling tot by die watervalle gaan of op die houtdek by die braai sit en kuier.
Doendinge op die plaas: Visvang, wandelpaaie, bergfietsroetes, voëlkyk, swem in die plaasdam, ’n klimmuur en klimraam vir die kinders, en melkery-demonstrasies (moet vooraf gereël word).
Let wel: Troeteldiere is welkom indien dit vooraf gereël word. Laat asseblief die eienaars weet watter tipe hond jy saambring. Dit is belangrik dat Woef op ’n leiband bly vir die koeie se onthalwe.
Geniet rus en vrede en ŉ manjifieke uitsig op die Swartberge by hierdie afgesonderde plaas in die Klein-Karoo. Pluk jou bestanddele in die organiese tuine, koel af in die privaat swembadjie, vang ’n middagslapie in die hangmat en kuier tot vroeg in die oggend rondom die rustieke vuurput. Hiér is alles wat regtig saak maak, en niks wat jou aandag daarvan kan aflei nie.
Hierdie bessieplaas kyk uit op die majestueuse Outeniekwaberge en bied onder meer ’n teetuin en bessiepluk in seisoentyd, stampbootjies én ’n doolhof! Daar is dus oorgenoeg om die jongklomp te vermaak en pragtige daguitstappies langs die Tuinroete is ’n maklike entjie se ry daarvandaan.
Doendinge op die plaas: Besoek die padstal met vars en bevrore bessies en ander produkte, kuier by die koffiewinkel, kroeg en teetuin op die perseel, val rond in die borrelballe op die rivier, ry stampbootjies, stampkarre en die treinkarretjie, voer die plaasdiere, wandel in die doolhof, ry op ’n ponie, pluk aarbeie en doen ’n skattejag (moet vooraf gereël word).
As jy op soek is na ’n stil toevlugsoord wat steeds hope bied om die kinders mee besig te hou, hoef jy nie verder te kyk as dié bewarea in die Oos-Vrystaatse Hooglande nie. Daar is talle opwindende doendinge op die plaas en in die omtrek, soos swem in die plaasdam, die nabygeleë AfriSki-oord en stoomtreinritte. Na ’n bedrywige dag kan jy die glasdeure oopskuif en die soel aandlug inasem.
ŉ Gedeelte van die snelweg was vir ŉ geruime tyd vir verkeer gesluit terwyl die toneel ondersoek en opgeruim is.
Shoe die stoele raak lekker warm by die OB se kantoor. Hoekom het sy die pos aanvaar as sy geweet het sy is sieklik?